eBoeke | Selfpub-Sandput
Category Archives: eBoeke
Nuus – 2015 UJ -Pryse beskikbaar as eBoeke
Tuis » Nuus » 2015 UJ -Pryse beskikbaar as eBoeke
2015 UJ -Pryse beskikbaar as eBoeke
Willem Anker is pas aangewys as die wenner van die 2015 UJ-Prys vir sy grensroman, Buys, en Stephanus Muller wen die 2015 UJ-debuutprys vir Nagmusiek.
Anker, wie se jongste roman die resultaat is van die Jan Rabie Marjorie Wallace-skryfbeurs wat hy in 2012 ontvang het, is al voorheen deur die Universiteit van Johannesburg bekroon vir sy debuutroman,Siegfried. Hy het hierdie prys in 2009 ontvang. Buys is die verhaal van Coenraad de Buys – die gevaarlikste man in die Kolonie. 'n Droster. 'n Legende.
Muller se nou bekroonde debuut is 'n unieke bydrae tot die literêre kanon – deels Engels, deels Afrikaans en deels fiksie, deels biografie. Dit is 'n akademiese werk oor die lewe van die Afrikaanse komponis Arnold van Wyk waarin die skrywer/biograaf se eie wese verstrengel raak met sy onderwerp. Dit stel ondersoek in na die komplekse verhouding tussen feit en fiksie.
Die UJ-pryse word jaarliks in twee kategorieë en oor die grense van genres heen, toegeken. Die pryse is die UJ-debuutprys vir die beste kreatiewe debuut in Afrikaans (met 'n prysgeld van R30 000) en die UJ-prys vir die beste kreatiewe teks in Afrikaans (met 'n prysgeld van R75 000).
Titels wat in aanmerking vir die UJ-pryse kom is Afrikaanse kreatiewe tekste gepubliseer in die voorafgaande kalenderjaar. Vir die 2015 UJ-pryse is altesaam 56 titels is ingeskryf, waaronder 18 debute.
Die keurpaneel verteenwoordig lesers in Afrikaans betrokke by akademiese instellings en die media.*
Dit is 'n groot voorreg en 'n groter plesier vir die Departement Afrikaans aan die Universiteit van Johannesburg om hiermee graag die wenners van die 2015 UJ-pryse bekend te maak. Uiteraard ons gelukwense van harte en met groot erkenning en dank aan die twee skrywers wat bekroon word, maar ook so aan die skrywers wie se werk uitgesonder is deur die kortlyste.
via Nuus – 2015 UJ -Pryse beskikbaar as eBoeke.
Posted in Aanlyn Afrikaans,Afrikaans,eBoeke
Uit deur Fanie Viljoen. Uitgewer: Lapa. Prys: R130. Resensent: Lona Gericke
Brent is in gr. 10. Sy vriende is Kevin, Vince en De Waal. Almal behalwe Vince speel rugby.
Kevin, die leier van die groep, spog gedurig oor al sy gelukkies met die meisies.
Aanvanklik ervaar die leser 'n normale skoolsituasie met tienerseuns wat gesels oor meisies en rugby. Maar gou word dit duidelik dat Brent "anders" is. Hy vertel dat hy maar min ervaring het met meisies; hy praat van sy vrees vir meisies. Wanneer Nita in hom begin belang stel en hy na haar partytjie genooi word, kry hy die geleentheid om haar te soen. "Maar iets is verkeerd." Hierna volg 'n ander opmerking dat daar iets is waaroor sy pa nie so trots sal wees as hy uitvind nie.
Dan noem hy verder dat die ding al lankal aan hom krap. Hy het gedink hy kan dit onderdruk, "maar dit is soos hierdie onverstaanbare ding wat elke keer in my kop opkom".
Wanneer hulle teen Redhill rugby speel, sien hy vir 'n oomblik die aantreklike ou wat vir hom glimlag. Dit ruk aan sy binnekant; sy beeld bly hom by.
Met 'n volgende wedstryd verloor Brent 'n drie toe hy uittrap. Die Redhill-ou kom hom troos en Kevin sien dit. Só word hy en Kevin se speletjie van altyd grapsgewys dreig – "ek en jy agter die gym" – 'n werklikheid. Brent se geheim word openbaar. Hy het nou eintlik "uitgekom". Dit is 'n risiko – almal kan hom verstoot – maar nou hoef hy nie meer vir homself te jok nie. En heel moontlik sal sy gesin hom nie verstoot nie. Of sal hulle?
Fanie Viljoen skryf hier 'n eerlike, onopgesmukte verhaal waarin die worsteling van 'n tienerseun met sy emosies en behoeftes oortuigend uitgebeeld word. Daar word nie doekies omgedraai nie – Brent verteenwoordig elke seun of dogter wat aanvaarding soek vir wie hulle is.
Posted in eBoeke,Lapa
Geniet ons versameling eBoeke!
eBoeke het 'n positiewe invloed op die Afrikaanse boekmark danksy lesers wat dit as 'n gerieflike alternatief ervaar. Veral lesers wat buite Suid-Afrika of in 'n gebied woon waar boeke moeilik bekombaar is verkies eBoeke.
MyAfrikaans.com het gereelde Nederlands- sprekende klante van Vlaandere en die Nederlandse vertalings van Deon Meyer se boeke is blitsverkopers in Nederland.
Kliek hier vir inligting oor hoe om die eBoek te lees.
Nuwe eBoeke – SelfPub
Kyk na ons versameling nuwe selfPub- eBoeke.
via Nuwe eBoeke – SelfPub.
Jaco Jacobs se SkryfBlog: My 5 vrotste storie-idees ooit
Soms kry jy 'n storie-idee wat jou hoendervel-opgewonde maak. 'n Idee wat jou storie-antennes verbete laat vibreer. Wat jou dadelik ore in die nek die naaste stuk papier laat gryp sodat jy doodseker kan maak hierdie briljante storievonkie word nie iewers in die grys groewe van jou brein geblus nie.
In my geval is 'n belowende idee dikwels iets baie laf en uitbundig.
Byvoorbeeld: Sê nou daar's hierdie outjie wie se ouma die beroemdste Afrikaanse rocker in die land is – maar hy is glad nie beïndruk daarmee nie?
Of: Wat as die hangkas in jou nuwe slaapkamer in werklikheid die geheime ingang na 'n kasteel is waar 'n hele spul monsters bly – van 'n grillerige groen hand tot 'n knorrige weerwolf genaamd Flaffie en 'n Elvis-nabootsende vampier? Maar eintlik is al hierdie monsters heel vriendelik – en hulle het gereeld jou hulp nodig …
Of: Jy sit een middag in die tuin ná 'n besonder moeilike dag by die skool – en uit die bloute val daar 'n man in 'n superhero-pak uit die lug en land reg op julle hondehok. Hy val so hard op sy kop dat hy nie kan onthou wat sy naam is, waar hy vandaan kom of waarheen hy op pad was nie. Trouens, hy kan nie eens onthou hoe om te vlieg nie. Hoe leer jy 'n superhero om weer te vlieg?
via Jaco Jacobs se SkryfBlog: My 5 vrotste storie-idees ooit.
Posted in Aanlyn Afrikaans,blog,eBoeke
Nuus – Gee 'n boek/ eBoek vir Kersfees
Hallo, almal, dis Rachelle du Bois.
Julle begin seker al dink aan Kersfees en die geskarrel vir die regte geskenk vir elkeen van jul geliefdes. Ek het gedink daaraan dat 'n boek altyd 'n waardevolle geskenk is vir 'n mens vol leeslus, en veral ons vroue wat so graag 'n uurtjie afknyp om te lees as manlief rugby kyk, of as jy jouself onverwags alleen tuis bevind op 'n Saterdag of Sondag.
Daarom maak ek 'n paar voorstelle van gawe boeke vir Kersfees. Ek heg 'n bladsy hierby aan waarop die boeke se name verskyn saam met'n kort beskrywing van elke boek. Klik op enige van die skakels vir meer inligting.Gee 'n e-boek as geskenk vir daardie vriendin of vriend ja, mans lees ook romanse! wat vir jou baie beteken. Dit kan direk op haar/sy rekenaar of elektroniese leser iPad ens afgelaai word.
Jy is ook welkom om my Afrikaanse webblad by http://rachelledubois.com te besoek vir lekkerlees blogs en inspirasie.
Kom gesels saam op my webblad. Sluit aan by hierdie gemeenskap van lesers en veral van Afrikaans leesgieriges.Rachelle du Bois
via Nuus – Gee 'n boek/ eBoek vir Kersfees.
Posted in Aanlyn Afrikaans,Afrikaans,eBoeke,Nuwe #eBoeke,Rachelle du Bois,selfpub
Before You Make a Fixed-Layout Ebook: Five Things to Watch Out For | Digital Book World
For starters, are you sure?
Publishers aren't yet convinced that the format is much more than a niche market. But as technology evolves and ebook developers get better at producing more sophisticated FXL EPUB content more efficiently, change could soon be nearer at hand.Fixed-layout is a complex, print-replica format designed primarily to accommodate children's picture books, manga and digital comics.
That lineup could expand with the latest update to the Adobe Creative Cloud version of InDesign the 10.0.0.70 build, released this June. The feature will allow a much broader range of publishers to create ebooks from complex print layouts.
Previously, ebook developers relied on InDesign plug-ins in order to create the HTML and CSS needed to build an FXL EPUB, but InDesign has almost completely erased any need for those with its new export feature, which now creates pixel-perfect fixed-layout EPUBs from complex print layouts. In addition to making fixed-layout production easier for experienced ebook developers, it could also open the door to more print designers experimenting with digital content.But publishers, designers and ebook developers looking to take advantage of the new feature and plan for the next generation of illustrated digital content will have a few kinks to work out first. Here are five of them:The code produced by this export positions text on a word-by-word basis.
This makes for fairly ponderous, hard-to-edit code.Everything on the layout page is exported based on the order of items according to the z-index. Complex pages will have many pieces, some of them overlapping, and not necessarily in a logical reading order.Images with transparency won't export as expected.Some typography practices are not EPUB-supported and so won't export at all.
Hyperlinks aren't exporting at all at the moment.
Fortunately, none of these challenges are insurmountable, and resolving them can lead to a great wealth of new digital content.
via Before You Make a Fixed-Layout Ebook: Five Things to Watch Out For | Digital Book World.
Posted in blog,eBoeke,selfpub
Die bedryf van 'n aanlyn digkunsakademie – Nini Bennett | LitNet
Tien maande gelede is daar 'n behoefte geïdentifiseer aan 'n aanlyn model vir die onderrig van skeppende poësie en literatuurstudie op die sosiale media.
Talle gebruikers van Facebook bevind hul binne die virtuele wêreld van sosialisering, en naas die oplaai van grafika en die deel van persoonlike inligting en belangstellings het daar ook subgroeperinge op blaaie begin ontstaan waar gebruikers poog om gedigte te skryf. Dié skrywes het eerstens ten doel om te sosialiseer, en moenie met letterkunde verwar word nie. Onder die digtersgemeenskappe is daar wel individue wat werklik 'n belangstelling toon om meer van die vaardighede van skeppende digkuns en literatuurstudie te leer. Binne die toenemende paddastoel-effek wat die steeds groeiende digblaaie en talle ondersteunersblaaie vir skrywers tot gevolg het, voel van dié individue hulle ook vervreem van die huidige kanon. Hulle besware is onder meer dat werkswinkels dikwels ontoeganklik is om logistieke redes en dat universiteits­onderrig duur of buite bereik bly. Hier speel toelatingsvereistes ook 'n rol. Daar bestaan wel aanlyn kursusse wat skryfgeheime belowe, maar die deelnemers vind nie wesenlik baat daarby nie. Laasgenoemde is soms dun om die lyf en blitskursusse lewer nie noodwendig blywende resultate nie. Soos in enige bedryf word niksvermoedende aspirantskrywers soms uitgebuit.
As deel van die sosiale media het Facebook die bykomende voordeel dat 'n deelnemer hom- of haarself in enige plek in die wêreld kan bevind en steeds die voordele van so 'n aanlyn model kan geniet.
2. Die CN-digkunsakademie as 'n aanlynmodel
Die CN-digkunsakademie is geloods as eksperiment op Facebook. 'n Studiegids bestaande uit ongeveer 160 bladsye is doelgemaak saamgestel, en bestaan uit vyf modules. Bekende/gevestigde uitgangspunte rondom skeppende skryfwerk vind ook neerslag in die studiegids (byvoorbeeld soos vervat in die werk van Ruth Padel, Jay Parini en Camilla Paglia asook in die bekende The intimate art of writing poetry van Ottone M Riccio). Die studiegids is geskep as wye model wat skeppende denke rondom digkuns aktiveer, en andersyds die deelnemers leer om kritiese lesers van poësie te wees. In dié modellering word daar gefokus op die onderrigmodel van John Singleton.
Die deelnemers word opgelaai op private Facebook-groepsblaaie, wat as virtuele lesinglokale funksioneer.
Die kursus beloop altesaam vyf maande (een module per maand), en deelnemers ontleed verskeie standpunte van beide die mentors en die res van die deelnemers se portuurgroep. Gedetailleerde besprekings van werkstukke vorm deel van die steeds groeiende kennisbasis, en as onderrigmodel plooi die kursus ook om na die individuele behoeftes van deelnemers om te sien. So word lesings interaktief voorberei en aangebied na aanleiding van die vrae van deel­nemers. Naas evaluering deur mentors, speel self- en portuurevaluering ook 'n belangrike rol. Die digakademie het verskillende blaaie wat reeds dormant is (blaaie waar die deelnemers die kursus met sukses voltooi het), maar wat steeds sinvol as virtuele studieruimtes geargiveer word.
Die funksies van die Facebook-groepsblaaie as gratis alternatief teenoor modelle vir e-onderrig, byvoorbeeld Blackboard, Canvas en Moodle, is ondersoek. Die lêer-funksie is veral nuttig, omdat dit boeke (in byvoorbeeld .pdf- en .docx-formaat), video's en skakels na ander webwerwe as studiemateriaal kan berg. Die funksionering van die digakademie word ook deurlopend geëvalueer deur senior akademici en gevestigde digters en literatore wat die plasings oorhoofs volg. Na afloop van die kursus word die deelnemers geëvalueer en gemodereer volgens die kriteria van 'n geakkrediteerde uitkomsgebaseerde model (tot dusver is nog nie by SAQA aansoek gedoen om akkreditasie nie, omdat die program nog in 'n proeffase is). Die finale uitset van die kursus is 'n werkswinkelblad waar digters hulle kritiese en kreatiewe vaardighede wat hulle tydens die kursus opgedoen het, toepas in die skeppende skryf en slyp van nuwe skryfwerk en waar deelnemers mekaar ondersteun in die afronding van hulle poësie.
via Die bedryf van 'n aanlyn digkunsakademie – Nini Bennett | LitNet.
Posted in Aanlyn Afrikaans,Afrikaans,eBoeke,selfpub
Nuus – Koop-'n-Afrikaanse-boekdag
Die Vriende van Afrikaans reël al sedert 2004 elke jaar hierdie dag om ons skrywers, boekwinkels en uitgewers te ondersteun. Hoekom? As ons nie Afrikaanse boeke koop nie, gaan ons op die ou end nie Afrikaanse boeke hê om te lees nie.
So, ruk asb saam met julle pa's, ma's, mans en vrouens, kinders, broers en susters op na die plaaslike boekwinkel om 'n boek te koop op 14 Augustus. Baie boekwinkels bied spesiale afslag aan op 14 Augustus, soos byvoorbeeld die PNA in die Strand, Somerset-Wes en Stellenbosch wat 'n dikke 25% minder vra vir Afrikaanse boeke op daardie dag.
As julle plaaslike boekwinkel nie weet van hierdie dag nie, vra hulle om ons te kontak en ook deel te neem. Hier is nie sprake van verloor nie! Almal baat by die dag.
Gebruik afslagkode: " lekkeromjoutesien " om 20% korting op die Koop-'n-Afrikaanse-boekdag, 14 Augustus te ontvang.